stanford-oval/wikipedia huggingface dataset:
Zawadzkie (kunta)

| Zawadzkien kunta (Gmina Zawadzkie) |
| --- | --- |
 Żędowicen kylää
 vaakuna
 Kunnan kartta
   Kunnan sijainti Strzelcen piirikunnassa
 Zawadzkien kunta
 Koordinaatit: 50°37′0″N, 18°29′0″E 
Valtio:  Puola
Voivodikunta:  Opole
Piirikunta:  Strzelce
 – Pormestari:  Mariusz Stachowski
Pinta-ala:  
 – Kokonaispinta-ala:  82,2 km²
Korkeus:  210–240 m
Väkiluku (2020):  11 206
 – Väestötiheys:  136 as./km²
Postinumero:  47-120, 47-126
Suuntanumero(t):  (+48) 77
Rekisterikilpi:  OST
 
 Verkkosivut 
Infobox OKVirheellinen NIMI-arvo: 
Zawadzkie on kaupungin sisältävä maalaiskunta Strzelcen piirikunnassa Opolen voivodikunnassa Puolassa. Sen väkiluku oli vuoden 2020 lopussa 11 206. Kunnan hallintokeskus on Zawadzkien kaupunki.
Maantiede ja liikenneyhteydet

Zawadzkien kunnan pinta-ala on noin 82,2 neliökilometriä.  Se rajoittuu Dobrodzieńin, Jemielnican, Kolonowskien, Krupski Młynin, Pawonkówin ja Wielowieśin kuntiin. Kunta sijaitsee Równina Opolskan (”Opolen tasanko”) fyysismaantieteellisellä alueella. Sen pinta-alasta noin 61 prosenttia on metsää ja metsämaata ja noin 28 prosenttia maatalousmaata. Mała Panew -joki virtaa kunnan halki.
Zawadzkien kunta jakautuu Zawadzkien kaupunkiin ja kahteen kylään, jotka ovat Żędowice ja Kielcza.
Voivodikunnan tiet 426, 463 sekä 901 ja rautatielinja 144 (Tarnowskie Góry–Opole Główne) kulkevat Zawadzkien kunnan alueella.
Väestö

Zawadzkien kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 14 199. Vuoden 2020 joulukuussa 51,1 prosenttia kunnan asukkaista oli naisia ja 48,9 prosenttia miehiä. Alle 18-vuotiaat muodostivat kunnan väestöstä 13,4 prosenttia, työikäiset 63,5 prosenttia ja eläkeikäiset 23,1 prosenttia. Väestön keski-ikä oli 44,4 vuotta. Vuonna 2020 kunnan työttömyysaste oli viisi prosenttia. Puolan vuoden 2011 väestönlaskennassa kunnan väestöstä 11,4 prosenttia oli saksalaisia.
Aiheesta muualla

Kuvia tai muita tiedostoja aiheesta Zawadzkien kunta Wikimedia Commonsissa
Gmina Miejsko-Wiejska Zawadzkie (pdf)  2019. Opolen tilastokeskus. (puolaksi)
Sadetin

Impulssisadettimen suutin toiminnassa
Sadetin on laite, jota käytetään kastelemaan viljelmiä, nurmia, laitumia, golfkenttiä ja muita alueita. Niitä käytetään myös viilennykseen ja ilmassa leijuvan pölyn hallintaan. Sadettaminen on veden ohjattua levittämistä, joka on samankaltaista kuin sade. Vesi kulkee putkistossa, joka sisältää esimerkiksi pumppuja, venttiileitä, putkia ja sadettimia. Sadetinta voi käyttää asuinkäytössä, teollisuudessa ja maataloudessa.
Tyypit > Teollisuudessa

Korkeampipaineiset sadettimet, jotka pyörivät ympyrää ovat kuulakäyttöisiä, vaihdekäyttöisiä tai impulssisadettimia. Ne voidaan suunnitella kääntymään joko täyden tai osittaisen ympyrän verran.
Sadetykit ovat samanlaisia kuin impulssisadettimet, mutta niiden käyttöpaine on todella korkea (275-900 kPa), ne suihkuttavat kolmesta 76:een litraa sekunnissa, ja suuttimen läpimitta on yleensä 1-5 cm. Vesitykkejä käytetään keinokastelun lisäksi teollisuuden käyttökohteissa kuten pölyntorjunnassa ja hakkuussa.
Monet sadettimet kaivetaan putkistoineen maahan, mutta myös maanpäälliset ja liikkuvat sadettimet ovat yleisiä. Suurinta osaa sadettimista käytetään sähköisesti ja hydraulisesti, ja ne jaetaan vyöhykkeittäin ryhmiin, jotka voidaan käynnistää ja sammuttaa solenoideilla ohjattavilla venttiileillä.
Tyypit > Asuinkäytössä

Pihanurmien sadetinten koko, hinta ja monimutkaisuus vaihtelevat paljon. On impulssisadettimia, heiluvia sadettimia, tihkusadettimia, maanalaisia sadetinjärjestelmiä ja siirrettäviä sadettimia. Pysyvästi asennettuja järjestelmiä ohjataan usein ajastimilla tai muuten automaattisesti. Niissä on toisinaan sisäänvedettävät suuttimet ulkonäkö- ja käytännöllisistä syistä; tämä vähentää ruohonleikkuun aiheuttamia vahinkoja. Nämä järjestelmät voi yleensä ohjelmoida käynnistymään itsestään asetettuna kellonaikana ja päivänä viikoittain. Kehittyneimmissä pihasadetinjärjestelmissä käytetään mm. ohjausventtiilejä ohjaamaan eri kasveille eri määrät vettä niiden vedentarpeen mukaisesti ja kosteusantureita estämään sadetinten turha käynnistyminen, jos maa on jo valmiiksi kostea esimerkiksi sateen jäljiltä.
Pienen siirrettävän sadettimen voi asettaa väliaikaisesti nurmelle kun sadetusta tarvitaan eikä paikalla ole sadetinjärjestelmää. Se liitetään usein ulkovesihanaan ja on paikallaan lyhyen aikaa. Pysyvän kastelujärjestelmän voi asentaa ammattimaisesti maahan ja liittää pysyvästi kodin putkistoon.
Antiikkista, Nomadin kehittämää sadetinta käytettiin Australiassa 1950-luvulla, ja sitä kutsuttiin nimellä "set-and-forget tractor sprinkler". Vedenpaine takasi, että sadetin liikkui hitaasti nurmen poikki.
Tyypit > Maataloudessa

Maanviljelijät käyttivät aluksi koti- ja golfkenttätyyppisiä sadettimia. Nämä tilapäiset järjestelmät haudattuine putkineen ja kiinteine sadetussuuttimineen sotkeentuivat viljelyssä ja olivat kalliita huoltaa. 1950-luvulla portlandilainen Stout-Wyss Irrigation System -yhtiö kehitti maatiloille sopivan, kelattavaa letkua käyttävän sadetinjärjestelmän, ja siitä tuli maatilojen yleisin sadetustapa suurille pelloille ja laitumille. Järjestelmässä on suuret putkien päät, joissa on sadetussuuttimet, ja ne on kiinnitetty suuriin renkaisiin, jotka liikuttavat laitetta hitaasti pellon tai laitumen poikki.
Maanalaiset sadettimet

Maanalaiset sadettimet toimivat sähköisellä ja hydraulisella perustekniikalla. Venttiiliä, ja kaikkia kyseisen venttiilin aktivoimia sadettimia kutsutaan vyöhykkeeksi. Venttiilin päällä oleva solenoidi magnetoidaan vyöhykettä aktivoitaessa, jolloin se vetää keskellään olevaa, ruostumattomasta teräksestä valmistettua mäntää. Tällöin ilma pääsee poistumaan venttiilin keskellä olevasta kumikalvosta. Kalvon pohjalla seisseellä vedellä on tällöin korkeampi, joten se nostaa kalvon. Tällöin paineistettu vesi pääsee poistumaan venttiilistä putkien, jotka on valmistettu yleensä PVC-muovista tai polyeteeniletkun läpi. Ensimmäistä käytetään yleensä korkeampipaineisissa ammattikäytön järjestelmissä ja jälkimmäistä matalammalla paineella asuinkäytössä. Näiden putkien päässä on tavallisesti esimitattuja ja erillään olevia sadettimia, jotka kastelevat maanpintaa. Näissä voi olla kiinteät, ohjelmoidut suihkusuuttimet, jotka suihkuttavat yleensä 1,5-2 m päähän, täysin kääntyvät sadettimet, jotka tuottavat hajanaisen vesisuihkun 6-12 metrin päähän tai pienet pisarointisuuttimet, jotka tuottavat hitaan ja vakaan veden pisaroinnin herkemmille kasveille kuten kukille ja varvuille. Myös alkuperäisten materiaalien käyttöä suositellaan.
Hyödyt ja haitat > Hyödyt

Sadetinten käyttö ei edellytä maanmuokkausta.
Voidaan käyttää mäkisessä maastossa.
Sopii useimmille viljelykasveille ja maalajeille.
Sadetinten suuttimia on saatavissa erilaisille tilavuusvirroille, joista voi valita käyttökohteeseen sopivan vaihtoehdon.
Voidaan käyttää myös kemikaalien ja lannoitteiden levittämiseen.
Hyödyt ja haitat > Haitat

Tuulella on suuri vaikutus sadetinten tehokkuuteen.
Jotkin viljelykasvit ovat erityisen herkkiä suoloille, joita kerääntyy lehtiin kasteluveden haihtuessa.
Jotkin viljelykasvit ovat erityisen herkkiä sienitaudeille, lehtien palamiselle tai hedelmävaurioille, joita sadetinkastelu voi aiheuttaa.
Korkeat viljelykasvit voivat hankaloittaa siirrettävien sadetinten siirtelyä.
Terveysuhat

Vuonna 2017 tiedotettiin, että tavallisten puutarhaletkujen ja suihkusuutinten yhteiskäyttö saattaa tuottaa sumutetta, jossa on alle 10 µm kokoisia pisaroita, jotka voivat joutua lähellä olevien ihmisten hengitykseen. Letkussa käyttökertojen välillä seisova vesi voi toimia legioonalaistaudin aiheuttavan bakteerin ja amebojen kasvun ja toiminnan isäntänä varsinkin silloin, kun se lämpenee auringossa, ja letkun sisäpinnalle voi muodostua biofilmi. Legioonalaistaudin ja Pontiac-kuumeen tapauksia on yhdistetty puutarhaletkujen sumutteisiin, joissa on ollut taudinaiheuttajaa. Selvitys tarjoaa letkujen mikrobitiheyksien mittauksia hallituissa olosuhteissa ihmisten terveysuhkien määrittämiseksi. Kahdentyyppisten letkujen legionella-mikrobitiheyksien havaittiin olevan samanlaisia kuin muista syistä puhkeavissa tapauksissa. On esitetty, että uhkaa voi vähentää tyhjentämällä letkut käytön jälkeen.
Kuvia

Maanalainen sadetinjärjestelmä valmiina asennettavaksi
Sadetin kastelemassa viljaa
Sadetin Bursassa, Turkissa
Eräs sadetin
Heiluva sadetin kastelemassa nurmea
Yläpuolinen sadetin
Sadetin toiminnassa
Lasten sadetin
Viallinen sadetin nurmella
Heiluvaa sadetinta käytetään yleisesti pihanurmien kastelemisessa, ja sitä voi siirtää tarvittaessa.
Käännös suomeksi
2K Play

2K Playn logo
2K Play on yhdysvaltalainen videopelien kehittämiseen perustunut yritys. Se on 2K Gamesin tytäryhtiö. Craig McGauley ja Damian Cristiani perusti vuonna 1993 Global Star Softwaren, mutta se myytiin myöhemmin Take-Two Interactivelle ja sen nimi muutettiin 2K Playksi.
Pelit

| Peli | Julkaisu | Alusta |
| --- | --- | --- |
| Dora the Explorer: Dora Saves the Mermaids | 2007 | Nintendo DS, PlayStation 2, PlayStation 3 |
| Go, Diego, Go! Safari Rescue | 2007 | Nintendo DS, PlayStation 2, Wii |
| Deal or No Deal: Secret Vault Games | 2007 | Windows |
| Carnival Games | 2008 | Nintendo DS, iOS |
| Carnival Games MiniGolf | 2008 | Wii |
| Dora the Explorer: Dora Saves the Snow Princess | 2008 | PlayStation 2, Wii, Nintendo DS |
| Go, Diego, Go! Great Dinosaur Rescue | 2008 | Nintendo DS, PlayStation 2, Wii, PlayStation 3 |
| Wonder Pets! Save the Animals! | 2008 | Nintendo DS |
| Birthday Party Bash | 2009 | Wii |
| Axel & Pixel | 2009 | Xbox 360, Windows |
| The Backyardigans | 2009 | Nintendo DS |
| Ni Hao, Kai-Ian: Super Game Day | 2009 | PlayStation 2, Wii |
| Dora the Explorer: Dora Saves the Crystal Kingdom | 2009 | Wii, PlayStation 2 |
| Dora Puppy | 2009 | Nintendo DS |
| Ni Hao, Kai-Ian: New Year's Celebration | 2009 | Wii |
| The Misadventures of P.B. Winterbottom | 2010 | Xbox 360, Windows |
| New Carnival Games | 2010 | Nintendo DS, Wii |
| Dora's Big Birthday Adventure | 2010 | PlayStation 2, Wii |
| Dora's Cooking Club | 2010 | Nintendo DS |
| Mega Bloks: Diego's Build and Rescue | 2010 | Nintendo DS |
| Nickelodeon Fit | 2010 | Wii |
| Carnival Games Volume II | 2011 | iOS |
| Carnival Games: Monkey See, Monkey Do | 2011 | Xbox 360 |
| Nicktoons MLB | 2011 | Nintendo DS, Wii, Xbox 360, Nintendo 3DS |
| Dora & Kai-Lan's Pet Shelter | 2011 | Nintendo DS |
| Team Umizoomi | 2011 | Nintendo DS |
| Let's Cheer! | 2011 | Xbox 360 |
| Nickelodeon Dance | 2011 | Wii, Xbox 360 |
| Carnival Games: Wild West 3D | 2011 | Nintendo 3DS |
| Comedy Central's Indecision Game | 2012 | Android, iOS |
| House Pest starring Fiasco the Cat | 2012 | Android, iOS |
| GridBlock | 2012 | Android, iOS |
| Bubble Guppies | 2012 | Nintendo DS |
| Nickelodeon Dance 2 | 2012 | Wii, Xbox 360 |
| Team Umizoomi & Dora's Fantastic Flight | 2012 | Nintendo DS |
| Herd, Herd, Herd | 2012 | iOS, Android |
| Beejumbled | 2013 | Android, iOS |
| Herd, Herd, Herd | 2013 | iOS |
Käännös suomeksi
Samuel Magnus Ehrenmalm

Samuel Magnus Ehrenmalm (14. helmikuuta 1731 Turku – 11. huhtikuuta 1814 Finströmin pitäjän Bastön kartano) oli suomalainen tuomari ja valtiopäivämies.
Ehrenmalmin vanhemmat olivat Turun ja Porin läänin maaherra Lars Johan Ehrenmalm ja Elisabet Åkerhielm. Ehrenmalm kirjoitti ylioppilaaksi Turussa 1744 ja aloitti työskentelyn oikeusrevision ylimääräisenä kanslistina 1752 edeten kanslistiksi 1758. Hän siirtyi Ahvenanmaan tuomiokunnan tuomariksi 1759 viranvaihdon kautta. Vuonna 1762 hänestä tuli Turun hovioikeuden asessori ja seuraavana vuonna hovioikeudenneuvos. Hän erosi virastaan 1770, mutta aloitti jälleen saman hovioikeuden apulaishovioikeudenneuvoksena 1773. Vuodet 1800–1809 hän työskenteli hovioikeuden apujäsenenä. Ehrenmalm avioitui 1762 Renata Juliana Åkerhielm af Margretelundin (1739–1768) kanssa. Puolison vanhemmat olivat valtaneuvos Samuel Åkerhielm ja Anna Kristina Feif.
Hovisaarnaaja, kirkkoherra Fredrik Ehrenmalm oli Samuel Magnus Ehrenmalmin poika.
Wicked

| Wicked |
| --- | --- |

Kirjoittaja:  Winnie Holzman
Musiikki:  Stephen Schwartz
Sanoittaja:  Stephen Schwartz
Wicked on musikaali, joka sai ensi-iltansa Broadwayllä George Gershwin Theatressa 30. lokakuuta 2003. Musikaali sai Suomen ensi-iltansa 26. elokuuta 2010 Helsingin kaupunginteatterissa päärooleissaan Maria Ylipää ja Anna-Maija Tuokko. Sitä kuvaillaan Ozin noitien kertomattomaksi tarinaksi ja se perustuu löyhästi Gregory Maguiren kirjaan Noita: Lännen ilkeän noidan elämä ja teot. Musikaalin on säveltänyt ja sanoittanut Stephen Schwartz ja käsikirjoituksen tehnyt Winnie Holzman. Lavastuksen alkuperäiseen esitykseen teki Tony-palkittu Wayne Cilento ja sen ohjasi Joe Mantello.
Yleistä

Tarina on kirjoitettu jatko-osaksi L. Frank Baumin klassikkokirjaan Ihmemaa Oz. Se on saanut enemmän vaikutteita kirjasta kuin vuoden 1939 elokuva Ihmemaa Oz, joka eroaa kirjasta monella tapaa. Musikaali perustuu enimmäkseen aikaan ennen Dorothyn saapumista Kansasista Ozin Ihmemaahan. Wicked tutkii ideaa, että Baumin tarinan antagonisti Lännen Paha Noita (the Wicked Witch of the West) oli syrjitty ja väärinymmärretty ihminen. Hänen väitetty pahuutensa oli vain kapinointia ihannoidun velhon rappeutunutta hallintoa kohtaan.
Alkuperäisissä Broadway-rooleissa olivat Kristin Chenoweth Glindana, Idina Menzel Elphabana ja Joel Grey Velhona.
Lyhyt juonikuvaus

Shiz-yliopistossa viisas vihreäihoinen teini Elphaba Thropp tapaa kauniin ja kunnianhimoisen Galinda Uplandin (joka muuttaa nimensä Glindaksi musikaalin aikana) kun heistä tulee huonetoverit. Heidän tiensä kohtaavat ja läpi musikaalin heidän ystävyytensä kamppailee kovien persoonamuutosten, kilpailun samasta rakastetusta ja eri näkökulmien kanssa.
Musiikkinumerot

Suluissa laulujen suomenkieliset nimet.
Ensimmäinen näytös
"No One Mourns the Wicked" ("Emme kaipaa pahaa") – Glinda ja Ozin kansalaiset
"Dear Old Shiz" ("Vanha kunnon Shiz") – Galinda ja Shiz Yliopiston oppilaat
"The Wizard and I" ("Minä ja hän") – Elphaba ja Madame Morrible
"What Is This Feeling?" ("Syvä voimallinen tunne") – Galinda, Elphaba, ja Shiz Yliopiston oppilaat
"Something Bad" ("Matkan pää") – Dr. Dillamond ja Elphaba
"Dancing Through Life" ("Elämän tanssiaiset") – Fiyero, Boq, Nessarose, Galinda, Elphaba, and Shiz Yliopiston oppilaat
"Popular" ("Suosio") – Galinda
"I'm Not That Girl" ("Mä en oo hän") – Elphaba
"One Short Day" ("Päivän vain") – Elphaba, Glinda ja Emerald Cityn (Smaragdikaupungin) asukkaat
"A Sentimental Man" ("Tunneherkkä mies") – Velho
"Defying Gravity" ("Painovoimaa murtamaan") – Elphaba, Glinda, Vartijat ja Ozin asukkaat
Toinen näytös
"No One Mourns the Wicked" (kertaus) – Ozin kansalaiset
"Thank Goodness" ("Päin hyvää") – Glinda, Morrible, ja Ozin kansalaiset
"The Wicked Witch of the East" ("Idän ilkeä noita") – Nessarose, Elphaba, ja Boq
"Wonderful" ("Loistavaa") – Velho ja Elphaba
"I'm Not That Girl" (kertaus) ("Mä en oo hän") – Glinda
"As Long As You're Mine" ("Sut hetkeksi sain") – Elphaba ja Fiyero
"No Good Deed" ("Ei koskaan enää hyvää") – Elphaba
"March of the Witch Hunters" ("Noidanmetsästäjien marssi") – Boq, Morrible, ja Ozin kansalaiset
"For Good" ("Tuun aina muuttumaan") – Elphaba ja Glinda
"Finale" ("Finaali") – Glinda, Elphaba, ja Ozin kansalaiset
* “The Wicked Witch of the East” ei ole mukana alkuperäisen Broadway-kokoonpanon levytyksessä ja “No One Mourns the Wicked" (kertaus) on osa laulua “Thank Goodness”.
Wicked muualla > Pohjois-Amerikan kiertue

Wickedin ensimmäinen Pohjois-Amerikan kiertue lähti matkaan Torontosta maaliskuussa 2005. Siitä lähtien se on vieraillut useissa kaupungeissa kautta Pohjois-Amerikan. Ennen kiertueen alkamista show’n dialogia, koreografiaa, erikoistehosteita ja puvustusta päivitettiin ja nämä muutokset lisättiin myöhemmin myös Wickedin toisiin tuotantoihin. Yli 2,2 miljoonaa ihmistä näki Wickedin kiertue-esityksen sen kahtena ensimmäisenä vuotena ja se tuotti yli 155 miljoonaa dollaria. Kiertueen esitykset ovat lähes joka päivä loppuunmyydyt ja liput neljän viikon mittaisiin vierailuihin myydään loppuun noin seitsemässä tunnissa. Wickedin kiertue pitää hallussaan ennätystä korkeimmasta viikoittaisesta myynnistä kaikista Pohjois-Amerikan kiertueista 2 291 608 dollarilla.
Wickedin toinen kiertue lähti kiertämään Yhdysvaltoja ja Kanadaa 7. maaliskuuta 2009.
Wicked muualla > Chicagon tuotanto

Wickedin Chicagon tuotanto sai ensi-iltansa 13. heinäkuuta 2005. Ensimmäisen viikkonsa aikana show tuotti 1 400 000 dollaria. Wicked on pisimpään Chicagossa jatkunut Broadway-musikaali. Tuotanto sai alkunsa kun kiertueen vierailua Chicagossa 29. huhtikuuta – 12. kesäkuuta 2005 päätettiin pidentää pysyväksi tuotannoksi.
Show’n tuhannes esitys oli 14. marraskuuta 2007. Chicagossa Wickedin on nähnyt yli kaksi miljoonaa ihmistä ja se on tuottanut yli 140 miljoonaa dollaria. Wicked on eniten rahaa Chicagossa tuottanut show. Toukokuussa 2008 ilmoitettiin Chicagon tuotannon viimeisen esityksen olevan 25. tammikuuta 2009.
Wicked muualla > Lontoon tuotanto

Wickedin ensimmäisen kansainvälisen tuotannon ennakkonäytökset alkoivat 7. syyskuuta 2006 Apollo Victoria Theatressa Lontoossa. Virallinen ensi-ilta oli 27. syyskuuta 2006. Lontoon tuotannossa show’n alkuperäinen Tony-palkittu tähti Idina Menzel uusi roolinsa Elphabana. Show’hun tehtiin pieniä muutoksia brittiläistä yleisöä varten. Samoin kuin kiertueenkin kanssa, nämä muutokset lisättiin myöhemmin muihin Wickedin tuotantoihin. Wickedin tuhannes esitys Lontoossa oli 14. helmikuuta 2009.
Wicked muualla > Universal Studios Japanin lyhytversio

Universal Studios Japanin huvipuistossa Osakassa esitetään 30-minuuttista huvipuistoversiota Wickedistä. Sitä alettiin esittää heinäkuussa 2006. Tässä versiossa keskitytään enimmäkseen Elphaban ja Glindan väliseen ystävyyssuhteeseen, mutta siinä on mukana myös Velho. Fiyero, Nessarose ja Madame Morrible eivät esiinny tässä tuotannossa. Elphabaa esittävät enimmäkseen amerikkalaiset ja australialaiset näyttelijät ja Glindaa japanilaiset. Tätä versiota esitetään enimmäkseen japaniksi, mutta myös osittain englanniksi.
Wicked muualla > Kalifornian tuotannot

Wickedin viides tuotanto laitettiin pystyyn Los Angelesiin Kaliforniaan. Ensimmäinen ennakkonäytös oli 10. helmikuuta 2007 ja virallinen ensi-ilta 21. helmikuuta. Wicked pitää hallussaan Los Angelesin ennätystä teatteriesityksen suurimmasta viikoittaisesta tuotosta 1 949 968 dollarilla. Viimeinen esitys Los Angelesissa oli 11. tammikuuta 2009.
Tuotanto siirrettiin San Franciscoon Orpheum Theatreen. Virallinen ensi-ilta San Franciscossa oli 6. helmikuuta 2009.
Wicked muualla > Vuosien 2007–2008 erikieliset tuotannot

Wickedin ensimmäinen ei-englanninkielinen tuotanto sai ensi-iltansa 17. kesäkuuta 2007 Tokiossa. Tämän tuotannon näyttelijät ovat japanilaisia ja kiinalaisia ja se esitetään kokonaan japaniksi. Viimeinen esitys Tokiossa oli 6. syyskuuta 2009, jonka jälkeen tuotanto siirrettiin Osakaan, missä ensimmäinen esitys oli 11. lokakuuta 2009.
Wicked: Die Hexen von Oz sai ensi-iltansa 15. marraskuuta 2007 Stuttgartissa. Wickedistä on tullut yksi Saksan suosituimmista musikaaleista. Saksankielinen levytys show’n lauluista julkaistiin 7. joulukuuta 2007. Wickedin viimeinen esitys Stuttgartissa oli 29. tammikuuta 2010, minkä jälkeen tuotanto siirrettiin Oberhauseniin. Esitykset Oberhausenissa alkoivat 5. maaliskuuta 2010 ja päättyivät 2. syyskuuta 2011.
Wicked muualla > Australian tuotannot

Wickedin australialainen tuotanto sai ensi-iltansa 9. heinäkuuta 2008 Regent Theatressa Melbournessa. Australian tuotannon levytys show’n lauluista julkaistiin jouluna 2008. Viimeinen esitys Melbournessa oli 9. elokuuta 2009 ja tuotanto siirrettiin Sydneyyn, missä esitykset alkoivat 12. syyskuuta 2009. Sydneyn produktio sulkeutui 26. syyskuuta 2010. Australian kiertue alkoi pian Sydneyn produktion sulkeutumisen jälkeen, 25. tammikuuta 2011 ja kiersi Australiaa 2. huhtikuuta 2011 asti. Produktio siirtyi kiertueen jälkeen Adelaiden Festival Centreen, jossa se piti lyhyehkön esityskauden 12. huhtikuuta - 4. kesäkuuta 2011. Produktio lähti myös Aasian kiertueelle, alkaen Singaporesta, jossa produktiota esitettiin 6. joulukuuta 2011 - 22. huhtikuuta 2012. Tämän jälkeen produktio siirtyi Souliin, Koreaan jossa esitykset pyörivät 31. toukokuuta - 6. lokakuuta 2012. Uuden Seelannin Aucklandiin produktio rantautui 21. syyskuuta 2013 ja viimeinen esitys Uudessa Seelannissa esitettiin 24. marraskuuta 2013. Uudesta Seelannista kiertue jatkoi Filippiineille, jossa produktiota esitettiin Manilan kulttuurikeskuksessa 22. tammikuuta - 9. maaliskuuta 2014.
Wickedin kymmenenvuotis-juhlavuonna produktion ilmoitettiin palaavan Australiaan muistokiertueelle. Esitykset alkoivat Melbournesta 10. toukokuuta 2014.
Seitsemän vuoden, kahdeksan kaupungin ja lähes 2,000 esityksen jälkeen Wickedin Australian produktio sulkeutui toistaiseksi Burswood Theatressa, Perthissä 28. kesäkuuta 2015.
Wicked muualla > Wicked Suomessa

Wickedin Helsingin tuotanto oli ensimmäinen, joka ei ole ulkoasultaan alkuperäisen Broadway-version kopio. Wicked sai ensi-iltansa Helsingin kaupunginteatterissa 26. elokuuta 2010. Helsingissä päärooleissa olivat Maria Ylipää Elphabana ja Anna-Maija Tuokko Glindana. Muissa rooleissa nähtiin mm. Tuukka Leppänen (Fiyero), Eero Saarinen (Velho), Ursula Salo (Madame Morrible), Vuokko Hovatta (Nessarose), Antti Lang (Boq) ja Heikki Sankari (Tohtori Dillamond). Viimeinen esitys nähtiin Helsingin Kaupunginteatterissa 14. toukokuuta 2011.
Wicked muualla > Tanska

Kööpenhaminassa Wickedistä nähtiin toinen ei-kopioitu tuotanto. Produktiota esitettiin Det Ny Teaterissa 12.1-29.5.2011.
Wicked muualla > Alankomaat

Hollanninkielinen produktio sai ensi-iltansa 6. marraskuuta 2011 Circustheaterissa, Haagissa. Esitys pyöri Haagissa 14 kuukautta, ja viimeinen esitys esitettiin 11. tammikuuta 2013. Elphaban roolia esitti jo Saksan produktiosta tuttu Willemijn Verkaik, joka näin ollen on ensimmäinen henkilö, joka on esittänyt roolia kahdella eri kielellä.
Wicked muualla > Meksiko

Ensimmäinen espanjankielinen produktio avattiin Mexico Cityssa, Meksikossa 17. lokakuuta 2013. Elphaban roolia esittivät jaetusti entinen lapsitähti Danna Paola sekä Ana Cecilia Anzaldúa. Vain 18-vuotias Paola on tähän mennessä historian nuorin Elphaba. Viimeinen esitys esitettiin 18. tammikuuta 2015.
Wicked muualla > Korea

Koreankielinen produktio sai ensi-iltansa Soulissa 22. marraskuuta 2013. Viimeinen esitys nähtiin 5. lokakuuta 2014.
Wicked muualla > Brasilia

Portugalinkielinen versio avattiin Brasilian toiseksi suurimmassa kaupungissa São Paulossa 4. maaliskuuta 2016. Viimeinen esitys esitettiin joulukuussa 2016.
Aiheesta muualla

Wicked the Musical – Virallinen Yhdysvaltain sivusto
Wicked the Musical – Virallinen Ison-Britannian sivusto
Wicked Hamburg – Saksan virallinen sivusto
Wicked –  Helsingin Kaupunginteatterin sivusto
Alkuperäinen juliste musikaalinen Orpheum Theatre in San Francisco
Lontoossa Wickediä esitetään Apollo Victoria -teatterissa.
2K Sports

| 2K Sports |
| --- | --- |

Perustettu:  25. tammikuuta 2005
Avainhenkilöt:  Christoph Hartmann
Kotipaikka:   New York
Toimiala:  videopeliteollisuus
Emoyhtiö:  2K Games
Kotisivu:  www.2ksports.com
Infobox OKVirheellinen NIMI-arvo: 
2K Sports on yhdysvaltalaisen Take-Two Interactiven urheilupelibrändi. Brändin alla julkaistuja pelisarjoja ovat muun muassa NBA 2K, NHL 2K, MLB 2K ja Top Spin.
Aiheesta muualla

2K Sportsin kotisivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2K Sports
Käännös suomeksi